
fr 


OLGA ALMEIDA 

LA PLEJ BONA 

PORTUGALA ESPERANTISTINO 
FORPASIS ĈIMONATE 

Sonis mia poŝtelefono. Tage kaj nokte ĝi 
estas ŝaltita. Je la 9-a horo matene, ĝenerale 
mi dormas de antaŭ mallonge, ĉar kutime mi 
laboras la tutan nokton. Jen la nomo de mia 
amiko Eduardo sur la telefona montrilo. 
Certe malbona notico. La kurtaj frazoj kaj la 
tono informis min, ke iu mortis. Post ne 
multaj sekundoj konfirmiĝis: Olga Almeida. 
Ne kredeble! 

Mi neniam kredas, ke la homoj mortas, 
kaj post jaroj mi ankoraŭ demandas pri ili al 
la familianoj, kvazaŭ ili pluvivus. Ĉu pro miaj 
certoj pri la plua vivo post la korpa morto? 
Ĉu mia tuta neakceptemo, ke la homoj povus 
malaperi? Eble ambaŭ, sed tio ne gravas. 

Nur gravis tiam, ke tiu afable ridetantan 
sinjorinon mi ne plu vidos, kiam mi eniros en 
la sidejon de Portugala Esperanto-Asocio. En 
unu sekundo ŝia voĉo venis al mia menso, en 
esperanto, ĉiam en esperanto. Mi neniam 
aŭskultis ŝin paroli en la portugala, dum pli ol 
20 jaroj. Samtempe, en la sama sekundo, en 
tiu sekundo kiu ne estas tempo sed 
maltempo, mi memoris la edzon, mian 
amikon kaj iaman esperanto-instruiston 
Antonio da Silva Almeida, la kapitanon, kiel 
ni ŝatas voki lin. Ankaŭ li ne plu junas, kaj 
tiam mi ektimis, ke la forpaso de la kara 
edzino, rapide ruinigu lian sanon. 

Eduardo rakontis, kion li sciis pri la trista 
okazo. La konsterniĝo ne ebligis al mi parkeri 
la malmultajn informojn, kaj post unu horo 
mi devis telefoni al li por informiĝi. 

Ne eblas, ne eblas, ke mi ne plu povos 
pridemandi al la kapitano, ĉu Olga fartas 
bone. Kutime li sendas brakumon al mia filo 
Joĉjo kaj mi sendas kison al Olga... 


Mi mortis iom pli. Mi ĉiam mortas iom pli, 
kiam miaj amatoj mortas. Ili mortas, kaj iom 
da mi mortas kun ili. Ne, ne, ne temas pri 
malapero. Temas pri ekvojaĝo. Ili ekvojaĝas 
kaj prenas iom da mi kun ili. Iam iros mi. Tiel 
estas pli facile ekvojaĝi, ĉar la valizoj jam 
iris. Ili ade iris dum dekoj da jaroj. 

Mi estas spiritisto, kaj mia certo, ke neniu 
el ni mortas, estas enorma. ĉia grandeco 
okupas mian tutan animon... tiel ke ne eblas 
al mi pensi alimaniere. Ja ni ne mortas. Nur 
la korpo elĉerpiĝinta malaperas por esti saĝe 
reuzota de la Natura Patrino. Ni navigas al pli 
bona mondo. Tamen, mi tristas, eĉ scianta, 
ke ŝi plu vivas, ke ŝi iam ridetos al mi... kiam 
ankaŭ^ mi ŝin vizitos. Tamen, mi ne povas 
ĝoji. Ŝi iris al granda vojaĝo, al lando el kie 
ne facile la noticoj atingas nin. Kaj ŝia edzo 
miloble pli sentos ŝian mankon ol ĉiuj ŝiaj 
amikoj. Nu. La konformiĝo ekaperas. Ĉu mi 
dezirus, ke ŝi pluvivu en la sama korpo por 
ĉiame? Tio ne eblus. Ŝi multe suferus pro la 
elĉerpiĝo de la korpo, de ĉiuj korpoj, ĉar 
neniu materia konstruo estas eterna. 

Kiomaĝa ŝi estis, mi ne scias, nur ke ŝi ne 
plu estis juna. Mi ne scias aliajn detalojn pri 
ŝia forpaso. Eble la kapitano iom verkos pri 
ŝi, aŭ eble li deziros resti kun siaj 
rememoroj, sen la zorgo verki ion ajn pri la 
ĉagreno. 

JOSESARAMAGO 

LA UNUNURA PORTUGALLINGVANO 
PREMIITA PER LA LITERATURA 
NOBELPREMIO FORPASIS 

Samtage, ankoraŭ penante konsciiĝi pri la 
forpaso de Olga, la televido anoncis la 
morton de Jose Saramago. La Karavelo 
akceptos artikolojn pri Jose Saramago. La 
invito estas farita. 

★ 

KAMPANJO POR DONACO DE LIBROJ 



Esperanto em 30 horas 


La prezidanto de Angola Esperanto-Asocio 
(AngEA) Ferdinand Kinkani kaj Joao Claudio 
instruas esperanton en Luando. 

Ili kaj iliaj gelernantoj havas 
grandajn malfacilaĵojn aĉeti 
lernolibrojn. Fakte, ili instruas 
esperanton al tuta klaso per 
ununura ekzemplero de la 
lernolibro Esperanto em 30 
horas, donacita de LK al 
AngEA. 


"La nepoj vin benos." 

Zamenhof 






Kinkani Ferdinand (maldekstre) kaj Joao Claudio (dekstre) kun la 
esperanto-klaso en Angolo. (foto cedita de Kinkani Ferdinand) 


Pro tio, La Karavelo iniciatis 
kampanjon. En tiu kampanjo 
oni petas, laŭ eble, ke ĉiu 
partoprenanto donacu unu 
libron Esperanto em 30 horas 
por la angolaj esperantistoj. La 
libro kostas 25,00€. Temas pri 
kompleta lernolibro de esperanto, por 
portugallingvanoj, kun 300 paĝoj. Ĝi enhavas 
gramatikan gvidilon kaj bazajn vortarojn. Do, 
ĝi enhavas la tutan necesan materialon por 
ke portugallingvano lernu esperanton. 

Ĉi tiu kampanjo daŭros ĝis la 31-a de julio 
2010. Post tiu dato, LK anoncos, en sia 
diskutgrupo, la rezulton de la kampanjo, kaj 
ĝia redaktisto trovos manieron alvenigi la 
librojn al Kinkani Ferdinand, kiu distribuos 
ilin, laŭ sia justa senco, al siaj esperanto- 
gelernantoj. 


★ Manual com 25 licoes . 

* Guia Gramatical 

pA Vocabulario Esperanto-Portugues 

* Vocabulario Portugues-Esperanto 

★ Anexos 

M w W( M 

Para estudo em aula ou sem professor 


Ĝis nun ankoraŭ ne multaj homoj 
partoprenis en ĉi tiu kampanjo. Espereble la 
nombro plialtiĝu ĝis la fino de julio. Por tio, 
ĝiru 25,00€ al la UEA-konto jmqs-l. Sendu 
mesaĝon al lakaravelo@gmail.com inform- 
ante, ke vi jam ĝiris vian donacon al tiu 
konto, indikante ke via celo estas donaci 
lernolibron al la angolaj esperantistoj. 


www.lakaravelo.com 

★ 


FOTO DIKANDOTEU923232733 

Kinkani Ferdinand (maldekstre) kaj Joao Claudio (dekstre) kun la 
esperanto-klaso en Angolo. (foto cedita de Kinkani Ferdinand) 

Mesaĝo 

de Fernando Pesoo 


Joao Jose Santos 

trad. el la portugala, 
didaktika noto 


TRIA PARTO - 3: LA TEMPOJ - 1-A: NOKTO 


(esperanta traduko) 


A nau de um deles tinha-se perdido (2-4-6-10) 

No mar indefinido. (2-6) 

O segundo pediu licenga ao Rei (3-6-8-10) 

De, na fe e na lei (3-6) 

Da descoberta, ir em procura (4-6-9!) 


Do irmao no mar sem fim e a nevoa escura. (2-4-6-8-10) 


La nav' 1 de unu el ili perdiĝis 
en la malcerta maro. 

La dua petis al la Reĝ' permeson, 
laŭ la fid' kaj la moro 
de la malkovroj, iri al serĉado 
de I' frat' en fora mar' vuale nigra. 


(2-4-6-10) 

(2-4-6) 

(2-4-6-8-10) 

(3-6) 

(2-4-6-8-10) 

(2-4-6-8-10) 


Tempo foi. Nem primeiro nem segundo 
Volveu do fim profundo 
Do mar ignoto a patria por quem dera 
O enigma que fizera. 

Entao o terceiro a El-Rei rogou 
Licenga de os ir buscar, e El-Rei negou. 


(3-4-6-8-10) 

(2-4-6) 

(2-4-6-8-10) 

(2-4-6) 

(2-4-6-8-10) 

(2-4-6-8-10) 


Pasis temp'. Ne I' unua nek la dua 
revenis de I' fin' funda 
de I' malkonata mar' al land' doninta 
I' enigman entreprenon. 

La tria tiam al la Reĝ' petegis 
permeson ilin serĉi. La Reĝ' negis. 


(3-4-6-8-10) 

(2-4-6) 

(4-6-8-10) 

( 2 - 6 ) 

(2-4-6-8-10) 

(2-4-6-8-10) 


Como a um cativo, o ouvem a passar 
Os servos do solar. 

E, quando o veem, veem a figura 
Da febre e da amargura, 

Com fixos olhos rasos de ansia 
Fitando a proibida azul distancia. 


(4-6-8-10) 

(2-4-6) 

(2-4-6-8-10) 

(2-4-6) 

(2-4-6-8-10) 

( 2 - 6 - 8 - 10 ) 


Kvazaŭ pri arestit', lin aŭdas paŝi 
servistoj de I' palaco. 

Kiam lin vidas ili, jen figuro 
de I' febro kaj ĉagreno. 

Kun fiksaj larmokuloj pro anksio 
li serĉis la negatan bluan diston. 


( 6 - 8 - 10 ) 

(2-4-6) 

(4-6-8-10) 

(2-4-6) 

(2-4-6-8-10) 

( 2 - 6 - 8 - 10 ) 


Senhor, os dois irmaos do nosso Nome (2-4-6-8-10) 

- o Poder e o Renome - (3-6) 

Ambos se foram pelo mar da idade (4-6-8-10) 

A tua eternidade; (2-6) 

E com eles de nos se foi (3-6-8) 

O que faz a alma poder ser de heroi. (3-6-10) 


Sinjoro! La du fratoj de Nom' nia (2-4-6-8-10) 

- la Povo kaj la Famo - (2-6) 

ambaŭ foriris tra la mar' de I' aĝo (4-6-8-10) 

al via eterneco. (2-6) 

El ni foris kun ili tio, (3-6-8) 

kio al anim' donas heroecon. (3-6-10) 


Queremos ir busca-los, desta vil (2-4-6-8-10) 

Nossa prisao servil: (1-4-6) 

E a busca de quem somos, na distancia (2-4-6-8-10) 

De nos; e, em febre de ansia, (2-4-6) 

A Deus as maos algamos. (2-4-6) 


Ni volas preni ilin, el ĉi tiu (2-4-6-8-10) 

nia katen' servista. (1-4-6) 

Ĝi estas la serĉad' de nia esto (2-4-6-8-10) 

for de ni. Anksifebre (3-6) 

al Di' ni levas manojn. (2-4-6) 


Mas Deus nao da licenga que partamos. (2-4-6-8-10) 


Plu negas tamen Di' la ekvojaĝon. 


(2-4-6-8-10) 


DIDAKTIKA NOTO 

Ĉifoje oni prezentas la skandon de ĉiuj versoj, en la portugala originaĵo kaj en la esperanta traduko. Kutime oni ne 
faras tion eĉ en beletraj revuoj. Temas pri teknika laboro de la poezia tradukisto, kiu kutime nur prezentas la rezulton. 
Tamen, gravas ke talentaj esperantistoj, precipe junuloj, kiuj ne sufiĉe studis teknikon konstrui versojn, iom lernu pri 
la afero. Tia estis la celo de la tradukinto skribi ĉi tiajn didaktikajn notojn. 

La portugalajn versojn oni skandas nur ĝis la lasta akcenta silabo de ĉiu verso. Same oni faras en esperanto por 
reprodukti la portugalan ritmon. 

En ĉi tiu poemo, la ĉefaj silaboj de ĉiu longa verso, estas la 6-a kaj la 10-a; kaj en la kurtaj versoj estas la 6-a. La aliaj 
akcentaj silaboj konsistigas internajn ritmojn malpli gravajn. En la traduko nepre oni restigu la ĉefajn akcentajn 
silabojn, sed la internajn ritmojn decidos la propra ritmo de esperanto. Kompreneble, se eble, oni paŭsu ankaŭ la 
internajn ritmojn de la originaĵo, se tio ne tordas la esperantan frazon. 

La skando de ĉi tiuj portugalaj versoj postulas perfektan regon de la portugala lingvo nun uzata en Portugalio. Ĝi estas 
la sama uzata de Pesoo antaŭ 80 jaroj. Eĉ tiel, la tradukisto devas multfoje legi ĉiujn versojn por ilin senti, kaj 
semantike kaj ritme, kaj alĝustigi la komprenon de ĉiu verso al la ĝenerala senco prenebla el la poemo. En ĉi tiu 
poemo, videble regas la ritmo 2-4-6-8-10. 

Ja poezio ne estas nur inspiro, sentemo, sentivo kaj artemo. Ĝia teknika parto postulas paciencon por multfoje kalkuli 
kaj rekalkuli silabojn, relegi la versojn, rekapti la sencon, rekalkuli la silabojn... Ĉu malfacile!? Ne. Nur iom laborige, 
sed kompensas la laboron la plezuro vidi belan poemon en esperanta kostumo, por regalo de la esperanto-uzantoj. 


★ 


1 Ĝenerala nomo donita al grandaj velŝipoj el Iberio, precipe por ŝarĝoj, uzataj de la 13-a ĝis la 16-a jarcentoj. 
(latine nauis /nauis/ ; portugale nau /naŭ/ ; hispane nao /nao/ ; katalune nau) 

La latina /nauis/jam estis ŝanĝiĝinta al [navis], de antaŭ longe, en ĉi tiu epoko. 

Uzu la langon 


Joao Jose Santos 

Uzu la langon dolĉe kaj kun lerto. 
Viajn celaĵojn tuŝu delikate, 
kise kaj tikle, milde kaj plensate. 
Ĝojos vi frande per buŝa aperto... 

Kristalos akvo en varma dezerto, 
Sune fandiĝos la glacia mato. 

Per tuŝ-retuŝoj suple kaj kun ŝato, 
ĝojigos vi pri tia ĉi deserto. 

Uzu la langon lakte kaj efike! 
Gustumos rave vi en streta trako, 
plene plaĉigos vi laŭvole ŝike... 

Uzu la langon kun efik' kaj lakto! 
Vortojn artisme majstru kaj lingvike, 
se poezion verkas vi kun takto. 



La lango de Albert Einstein 


Teknikaj poeziaj notoj 

La ritmo de la poemo estas 4:6:10 (heroa 
verso), kaj la rimo ABBA/ACCA/DED/FDF. 
La anaforo "Uzu la langon" centrigas la 
leganton sur la ĉefan ideon de la soneto, 
kies ambigua signifo estas facile trovebla 
de normala leganto de esperanta poezio. 
La ambigueco disvualiĝas en la lasta 
strofo, kiu petrarko-stile finas la poemon 
per ora ŝlosilo. Interesatoj legu pli pri la 
strukturo interna kaj priforma de soneto 
ĉe faka literaturo. 


Post Scriptum: Iu ajn penso vortludanta, kiel "frandi/frandzi", inter multaj aliaj, kaj 
enkondukanta onin al humidaj aperturoj, stretaj varmaj kanaloj k.s., eĉ ne unu momenton 
trapasis la puregan cerbon de la poeto, kiu aludis nur al la majstreco uzi la vortojn, de la 
komenco ĝis la fino de la poemo. 

★ 


Zamenhof 

Um Cidadao do Mundo 

Djalma Pessata 

k Lingua: portugues do Brasil 
k Cerca de 60 minutos 
i k DVD com documentario sobre a vida de Zamenhof 



18 euros mais portes de envio 


Esperanto em 30 horas 

Joao Jose Santos 


k: Lingua: portugues europeu 
k Prefacio de Geraldo Mattos 
★ A5 - 300 paginas - ilustrado 
k Manual com 25 ligoes 
k Guia Gramatical k Anexos 
k Vocabulario Esper.-Portugues 
k Vocabulario Portug.-Esperanto 


Esperanto 

em 30 horas 

Joaoios* Santo* 


* - 

rc 


u 


25 euros mais portes de envio 


La Karavelo 21 


7 


junio 2010 



















Gerrit Berveiing 

trad. el la Latina 


versoj pri 

La batalo ĉe 
Fontenoy 

Politika mapo de Eŭropo aludita en la 1-a noto. 


Angilbert (? - ?) 


Enkonduko 

La poemo estas akrostiko. La Latina lingvo ne distingas inter I kaj J; krome mi min sentis 
pravigita uzi Ĉ anstataŭ C, ĉar tiuepoke la C foje estis prononcata Ĉ. 

Ĉi-foje rru prezentas poemon kiu min ĉiam tre kortuŝas: post la batalo nur restas veado, ne 
venkokrioj. Ĉar en ĉiu militado ĉiam ekzistas nur perdintoj. 

Karolo la Granda entreprenis kunigi Okcident-Eŭropon. La papo, kiu ne rekonis la 
imperiestrinon en la Orienta (Bizanca) Regno kiel leĝan imperiestron ("ino ne povas estri"), 
sanktoleis Karolon imperiestro. Lia filo Ludoviko la Pia transprenis la potencon; la historio 
montras kia estro li estis... Post ties morto la Regno disfalis, kaj jam baldaŭ rezultis el tio 
okcidente la sufiĉe unueca Franca ŝtato kaj oriente la flikaĵa kurteno de la Sankta Germana 
Regno de Germana Nacieco. Ties imperiestra titolo, malgraŭ politikaj tensioj kaj eĉ malgraŭ 
religia dissplitiĝo pro la Reformacio, restis ĝis en la generacio de Napoleono, kiu denove arogis 
al la Franca flanko la imperiestran titolon - oriente estiĝis la Aŭstra-Flungara imperiestreco. Kaj 
pli oriente, post falo de Bizanco ekbrilis la Rusa Imperio - same kun imperiestra titolo... 

En sekvaj numeroj mi intencas prezenti iom pli da tekstoj el tiu Karolida periodo. 


1 La batalo ĉe Fontenoy (alia formo de la nomo: Fontenay) okazis sabaton la 25-an de junio 841. La ambicioj de 
Lotario, fariĝi la sola heredanto de imperiestro Ludoviko la Pia, tiubatale definitive fiaskis. Samepoka Langobarda 
teksto diras, ke venkis Hlotharo, sed poste ĉiuj lin forlasis. Tio iome montras la situacion: la tri fratoj, kutime konataj 
kiel Lotario, Ludoviko la Germana kaj Karolo aŭ Karlo la Kalva, dividis inter si la regadon. Lotario ricevis ankaŭ la 
honoro-titolon imperiestro, sed ekster sia propra teritorio, kiu etendiĝis ekde la nuna Nederlando tra Svisujo ĝis en 
Italujon, li havis neniun ordon-povon. Ludoviko efektive regis la orientan (Germanan) parton, Karolo la okcidentan 
(Francan). Depost tiam la revo de ilia avo Karolo la Granda pri unusola Kristana Imperio definitive fariĝis nura revo. En 
Strasburgo Ludoviko kaj Karolo renkontiĝis por fiksi interkonsenton per solena ĵuro. Ambaŭ tie uzis la lingvon de I' 
armeo de la alia. La teksto de la pra-Franca ĵuro konserviĝis en la Historioj de Nithard. 

El la ĵuro de Strasburgo en lingua Romana jen fragmento: 

Pro Deo amur et pro christian poblo et nostro commun salvament, d' ist di in avant, in quant Deus savir et podir 
me dunat, si salvarai eo cist meon fradre Karlo et in aiudha et in cadhuna cosa, si cum om per dreit son fradra salvar 
dist, in o quid il mi altresi fazet, et ab Ludher nul plaid numquam prindrai, qui meon vol cist meon fradre Karle in 
damno sit; - t.e. Pro amo je Dio kaj pro la kristana popolo kaj nia ambaŭa saviĝo, ekde la hodiaŭa tago, kiom Dio 
donacos al mi la scion kaj la povon, mi subtenos mian fraton Karlo per mia helpo kaj en ĉiu afero, kiel laŭ justo oni 
devas subteni sian fraton, por ke li agu al mi same, kaj kun Lotario mi eniros neniun intertraktadon, per kiu intence mi 
povus noci al mia frato Karlo. 

En 843, en Verdun, la dividiĝo de la Regno fariĝis fakto. (GB) 

Akran nigron de la nokto 
tio ne sabato estis, 

Frata ligo disrompiĝis: 

Bojas la milito ĉie, 
frat' mortigi provas fraton, 
eĉ la fil' al patro faras 

Ĉu sur Roma batalejo 
Krist-ordonoj dispeciĝis, 
sango-onda, en subtero 

Dekstra man' de I' Ĉiopova 
propramane ĉi venkanto 
se I' aliaj ja batalus 

En perfido la Savinton 
same, reĝo, vin la Estroj 
Vi singardu! Ne kaptiĝu 


ŝiris Fru-Aŭrora for: 
sed la faŭko de Infer'! 
ĝojas fie ĝin demon'. 

grava iĝas la batal', 
same onklon jen la nev', 
kion ne meritas li. 

buĉis iam oni pli? 
fluas tie jen inund' 
gajas gorĝo de Tartar' ' 2 . 

estas ŝirmo por Hlothar', 
luktis kun granda kuraĝ'; 
same, certe estus venk'! 

foje delasis Judas': 
elliveris al la glav'. 
laŭ ŝafido antaŭ lup'! 


Fontanela nomas fonton kaj vilaĝon kampular', 
kie estis ĉi buĉado, ĉi pere' de Franka sang'; 

kamp' hororas, marĉ' hororas, eĉ hororas la arbar'. 


versoj pn 

La batalo 
Fontenoy 


Gutoj pluvos plu neniam 
kie falis la fortikaj, 
kiujn ploras frat', fratino, 

Hidajn krimojn ĉiuflanke, 
batalante kun I' aliaj, 
sola vivas nun el multaj, 

Infren mi en valon spektis, 
kie siajn kontraŭulojn 
venkis kaj en fuĝon pelis 


nek roso sur ĉi herbej', 
tiom lertaj en batal', 
patr', amikoj kaj patrin'. 

kiujn notas ĉi poem', 
vidis mem mi, Angilbert: 
el I' unua batalvic'. 

tute retro ĝis la roj', 
nia forta reĝ' Hlothar' 
ĝis la fluo de la roj'. 


Kaj I' armeo de Karolo, kaj I' arme' de Hlodovik' 
ambaŭ blanke kovris kampojn per vestaĵoj de la mort', 
kiel en aŭtun' kutimas reblankiĝi cikoni'. 


Laŭdo ne al ĉi batalo 
Oriento, okcidento, 
ploru tiujn, kiuj mortis 


indas, nek muzika kant'. 
kun la sudo kaj la nord' 
tie en tia sufer'! 


Malbenita tiu tago, 
ĝi strekiĝu, forgesiĝu 
Nek la Suno nek Aŭrora 

Nokto posta de ĉi tago, 
nokto tiu plendoplena, 

Unu mortas, unu ĝemas, 

Oj ĉi tristo! Oj lamento! 

- ties karnon korv', vulturo, 
ho hororo, ja sentombe 


el la tuta kalendar' 
por la plena estontec'. 
eĉ krepuske lumu ĝin! 

ho terura tiu nokt', 
same plena je ĉagren'! 
sub terura torturiĝ'. 

Ĉi mortintoj en nudec' 
ŝate voras lupo ĝin - 
ĉi kadavroj vanas jen. 


Plorojn ne, nek ululadojn 
ĉiu nun laŭ propra povo 
Por ripozo de I' animoj 


povas mi priskribi plu. 
venku pri la larm-verŝad'. 
ni nun preĝu al Sinjor'! 


★ 


2 Tartaro - alia nomo por Infero. (GB) 

Leo De Cooman 

tradukis el la flandra en esperanton, 
el la verko de sia frato Emile De Cooman 
laŭ rememoroj pri la familia historio 


BILDOJ 


verkita de 
Emile De Cooman 


Sur la foto el 1935 videblas 7 el la 9 filoj de niaj gepatroj. La tria fileto 
mortis tre junaĝe. La lasta, la tradukinto de ĉi tiu verko, ankoraŭ ne 
estis naskita. La azeno kaj la ĉaro apartenas al la melkistino. 

(foto de LDC; li sendis ĉiujn fotojn, kiuj ilustras ĉi tiun artikolserion) 


Enkonduko 

La okazaĵoj kaj kulturaĵoj de ĉi tiu historia rakonto havis kiel scenejon la estintan 
Flandrujon. Antaŭ kelkaj tagoj, ĉi tie okazis grava elektropaneo, kiu daŭris eternon (23 
minutojni). Valoras la penon iom pripensi, kiel la aferoj evoluis kaj memori la "tiaman 
tempon". 

Naskita en la komenco de la dudekaj jaroj, mi ŝatas iom esplori la pasintecon. Jam nun ni 
rajtas diri, ke ni travivis la plej grandiozan progreson el ĉiuj epokoj. Kio ekde nun povos 
ankoraŭ okazi, estas nur alĝustigoj kaj pli bona disvastigo de la trovitaĵoj. Eĉ desegnistoj de 
bildstrioj kaj aŭtoroj de rakontetoj ne plu sukcesas fantazii ion vere novan. 

Por ilustri mian rakonton, mi komencos mense retravivi tagon el nia juneco ekde la vekiĝo 
ĝis la enlitiĝo. 

Por miaj genepoj kaj pragenepoj tio certe estos malkaŝo, ĉar tiele ili ekkonscios la lukson, 
en kiu ili nun vivas. Sed ne ekpensu, ke ni havis la senton malhavi ion. Ni disponis ĉion 
necesan kaj vivis en - laŭ tiu epoko - relativa bonfarto. Se ni vivus nun tiel, kiel ni vivis 
tiutempe, ni certe estus konsiderataj kiel mizeruloj. 

Kie mi parolas pri "la urbo", temas pri la domaro kaj la 
loĝantaro de Geraardsbergen , en Flandrujo. 


Ordinara tago en 1925 

Imagu, ke vi iru al la stacidomo aŭ lernejo en 1925. Kiel vi 
vekiĝos? Hodiaŭ simpla natura reago estus tuŝeti la elektran 
vekilon por silentigi ĝin kaj ektiri la ŝnureton super la lito por 
ekbaniĝi en lumo. 


Noktolampeto 


La lampeto konsistis el vitra vazo (kelkfoje el vitro kun lakteca 
koloro) garnita per prenilo kaj supre kun ŝraŭbrelo. En ĝi estis 
ŝraŭbita latuna ĉapo, konsistanta el meĉingo kun perbutona 
regulilo kaj la tenilo por la lampcilindro kun profilitaj risortoj por 
fiksi la lampcilindron tiamaniere, ke ĝi estis fikse tenata kaj tamen 
povis dilatiĝi. La lampcilindro (aŭ konuso ĉi-kaze) havis 
malhelkoloran kaj senkoloran flankon. Plenigita per purigita 
petrolo, ĉi tiu lampeto povis lumi dum pluraj tagoj. La meĉo 
konsistis el kotona ŝnuro (plektita, kiel nun ankoraŭ estas iuj 
laĉoj). La meĉon oni supren aŭ malsupren igis per regulbutono. Por 
lumigi ĝin, oni devis iom suprenigi la meĉon kaj flamigi ĝin per 
alumeto. Ĉe grandaj lampoj oni devis unue forigi la cilindron. Por 
estingi, oni iom malsuprenigis la meĉon kaj poste simple forblovis 

la flameton. Por ne bruligi al si la vizaĝon oni tenis la manon inter la glaso kaj la vizaĝo kaj 
rapide forte oni forblovis la flamon. La kutima lokiĝo de dormolampo estis sur la noktotablo, 
sed foje ĝi troviĝis ĉe muro sur konzoleto. 


Noktolampeto 



(2002-12-29, okaze de la 80-jariĝo de la aŭtoro Emile De Cooman) 


Emile De Cooman 

naskiĝis je la 29-a de decembro 1922 en la flandra urbo Geraardsbergen , kiel la 
dua filo en serio de naŭ filoj, kies lasta estas la tradukinto de ĉi tiu verko. 

Patro Jan estis artpentristo - gravuristo. Emile jam frue interesiĝis pri gravurado 
kaj poste mem iĝis artpentristo - gravuristo. 

De kelka tempo li uzas ne nur penikojn, sed ankaŭ plumon... - fakte komputilon 
- por priskribi la estintan kaj nunan mondon ĉirkaŭ si. Kiel vi mem povas legi, 
bildoj estas tre detale fiksiĝintaj en lia menso. 

La verko estas skribita en la nederlanda lingvo. Tre ofte la aŭtoro konscie uzas 
la vortojn, kiujn uzis liaj samtempuloj kaj ofte aldonas la normlingvan tradukon, 
se ĝi ekzistas, aŭ priskribas la koncepton. 

La vekhorloĝo 

Tiutempe estis speciala murhorloĝo, 
malnova pendola horloĝo kun tri peziloj: 
unu por la horindiko, unu por la sonorilo 
(ĝi sonoris post ĉiu kvaronhoro) kaj unu 
por la vekilo. Tiun oni haltigis dekroĉante 
la pezilon... ne forgesante realkroĉi ĝin 
vespere. Mi supozas, ke ĝi estis faritaĵo 
de patro Jan. 

Post kelkaj jaroj tiu horloĝo estis 
anstataŭigata per risortpelita vekilo. 

Ĉe ni staris^ petrollampeto sur la 
noktotableto. Ĝi lumetadis dum la tuta 
nokto. Mi konis aliajn versiojn el ordinara 
vitro. Pro tio, ke tra la vitro videblis la 
rezervo da petrolo, ili estis pli taŭgaj. Nia 
lampeto staris sur la noktotableto, tiu de 
niaj gepatroj staris sur konzoleto ĉe la 
muro. La meĉeto, kiu eĉ ne lumis tiom, 
kiom lumas kandelo, donis fantoman prilumadon. Ĝia blua flanko estis zorge orientata al la 
dormantoj, por ne ĝeni ilin per la lumo. La malforta prilumiĝo de la plafono kaj muroj aperigis 
antaŭ niaj infanaj okuloj fantomojn, helpe de iu mallonga fabeleto, kiun oni tiam foje rakontis. 
Fantome. Ni tamen ekdormis kaj pludormis ĝis ni estis vekataj de niaj gepatroj, plejofte de 
panjo. En la gepatra dormoĉambro estis pendola vekhorloĝo. 


Kandeloj 

Kvankam kandeloj ekzistas jam de centoj, eĉ de miloj da 
jaroj, ili ankaŭ nuntempe ne estas malhaveblaj en nia vivo. 
Nun ili estas helpiloj dum malofte okazantaj mankoj de 
elektro, aŭ ornamaĵoj, aŭ ankaŭ necesaj atributoj dum 
religiaj ceremonioj. 

Dum nia juneco ili grandparte servis por prilumi nin tie, kie 
elektro ankoraŭ ne disponeblis. 

Vespere ili servis nin en lanterno. Ĉi tiu konsistis el metala 
framo kun vitraj fenestretoj, el kiuj unu estis malfermebla 
por eklumigi la kandelon. Ene de la domo kandeloj plejofte 
estis ne ŝirmitaj, ili staris en kandelingo kun tenilo. Tiu 
modelo estis pli taŭga sur tablo. 

Sed ankaŭ ekzistis modeloj por meti sur konzoleton je 
muro. 

Poste, kiam ni estis pli aĝaj, ni ricevis propran vekilon. Ĝi 
estis "Jaz"-vekilo, kiu estis iom brua, ne nur por veki nin, sed 
pro la tutnokta "paĉik-paĉak"-ado. 

Oni lumigis kandelon, kiu troviĝis en sekuriga vitra 
ŝranketo. Tio certe estis bona ideo, ĉar fakte tiuj, kiuj uzis 
ĝin, estis ankoraŭ infanoj. Ĝi ankaŭ servis ĉe ĉiaj laboroj 
farendaj en mallumo, kiel: porti nutraĵon al la ŝafoj, aŭ rigli la 
stalpordegon, aŭ porti manĝaĵon al Blak, la hundo, aŭ havigi 
freŝan akvon al ĝi. 

En la malforta lumo la plej aĝaj filoj vestis sin. Panjo helpis 
la pli junajn... poste ni rapidis malsupren laŭ la ŝtuparo. Ni 
fakte devis kontenti pro tio, ke ni loĝis en urbo kaj jam 
disponis brulgason. En plej multaj lokoj oni devis helpi sin per 
petrollampoj. 

Gaslampo 

Per kaŝitaj kondukiloj la gaso 
estis kondukata al diversaj lampoj 
aŭ aliaj gasaparatoj, ekzemple 
hejtiloj. 

Per malfermo de la krano la gaso 
estis miksata kun aero kaj ekflamis 
dum eklumigo. La flamo varmegigis 
ardomufon, la ardilon, kiu disradiis 
fortan blankan lumon. 

La stratlampoj estis eklumataj de 
urba laboristo, kiu per longa 
bastono malfermis la kranon kaj 
ekflamigis la gason. 

Poste ekflamigilo kun horloĝa 
mekanismo anstataŭis la lampiston. 




Gaslampo 


tebla tubaro 

inkandeska mufo 
Vitra lampoĉapo 


Malfermi Fermi 

gaskranon 


Funkciado 



stratlampo 


Geraardsbergen 

Stratlampo 



Ardomufo 


Alveninte malsupre panjo tiris la ĉeneton de la 
gaslampo kaj tuj ekestis hela lumo. 

Pro la ekflamigilo ne necesis serĉi alumetojn. Per 
ektiro je la pli mallonga el ambaŭ ĉenetoj la gaso 
alvenis kaj oni tuj ekhavis plenan lumon. La ardilo (la 
ardomufo de la gaslampo) estis pritraktenda tre 
singarde, ĉar post ekuzo ĝi iĝis ege rompiĝema. 


La kuirforno 

Kvankam ni posedis gasfornon, plejofte tamen estis uzata 
la hejtilo kiel kuirforno. Ĝi havis pezan supran platon el 
gisaĵo. Sur ĝi estis tri kovriloj kun ringoj. Tiuj ringoj ebligis 
rektan hejton de la fundo de pato aŭ marmito per la fajro. Je 
la antaŭa flanko estis du pordetoj, kiuj estis plej ofte uzataj 
por malfermite varmigi la spacon de nia malvarmeta kuirejo. 
Estis tre agrable dumvintre tie varmigi siajn piedojn 
sensentiĝintajn pro malvarmo. La du malsupraj pordetoj 
donis aliron al spaco, kie oni sekigis la ekbruligan lignon. 

Meze supre estis kradoj por aktivigi la fajron kaj malsupre 
troviĝis granda cindrujo. 

Unue la kuireja hejtilo estis ekbruligata per ligneroj kaj 
hakaĵoj aŭ rabotaĵoj, kiuj je la antaŭa vespero estis metitaj 
en la karbujon. Oni ĵetis pecon de ĵurnalo en la hejtilan 
fajrujon, kelkajn lignerojn sur ĝin, ekbruligis per alumeto, 
aldonis pli grandajn lignaĵojn, kaj intertempe plenigis la 
kaldronon per du kuleregoj da akvo el sitelo sub la lavujo por 
prepari la kafon. 

La kaldrono estis metata senpere sur la fajron. 


(daŭrigota) ★ 



Kuirplato 

Roberto Ribeiro 




ASPEKTOJ DE LA 

Kariria Kulturo 


Enkonduko 

Hodiaŭ estas ĉirkaŭ ducent indianoj de la 
etno kariria, kiuj loĝas ĉefe en kelkaj insuloj 
de rivero Sao Francisco, inter subŝtatoj 
Alagoo kaj Serĝipo. Ili vivas tre mizere, 
forgesis sian lingvon, sian religion kaj aliajn 
aspektojn de sia kulturo. Antaŭ kvarcent 
jaroj, tamen, karirioj estis unu el la plej 
evoluintaj popoloj de Brazilo. Karirioj estis la 
nura indiĝena nacio agnoskata kiel memstara 
regno far la Portugala registaro. Portugalio 
formale deklaris militojn kaj faris traktatojn 
kun karirioj, kaj Nederlando eĉ havis 
ambasadoron ĉe ili. 


Generalaj aspektoj 

Kaririujo situis en vasta regiono, kiu 
okupis grandan areon de la nuna Brazila 
Nordoriento, escepte de la nuna subŝtato 
Maranhao. Oni ne scias ekzakte la limojn de 
ilia teritorio, sed la areo estas maksimume 
tiel granda kiel Hispanio kaj minimume tiel 
granda kiel Portugalio. 

Karirioj estis agrikulturistoj kaj 
fiŝkaptistoj. Ili havis "veran" agrikulturon, 
bazitan sur maizo, batato kaj manioko. Ili 
plantis ankaŭ guandon ("cajanus caja", speco 
de fabo), tabakon kaj kotonon. 

Karirioj trinkis maizbieron kaj vinon el 
sovaĝaj fruktoj. 

Ili vivis en malgrandaj vilaĝoj, kiuj, 
malgraŭ tio, daŭris eĉ centjarojn. Ili 
mumiigis siajn mortintojn kaj metis ilin en 
kavojn, ofte adaptitajn kaj foje artefaritajn. 

Karirioj uzis simplajn vestojn, similajn al 
longaj tunikoj, kaj ilojn el tajlitaj ŝtonoj, 
ostoj aŭ ligno. Tre eble ili konis kupron kaj 
radon, sed uzis ilin tre malvaste. 


Historio 

Karirioj alvenis la Brazilan Nordorienton, 
tre eble el Amazonio, ĉirkaŭ 1500 a.K. Tiel ili 
trovis malpli evoluintajn popolojn, kiujn ili 
forpelis el la agrikultureblaj regionoj, sed 



Nederlanda mapo de Johann Blaev (1680). Gi montras la vilaĝon 
Jandui (indikata kiel Iandovij). En ĝi, karirioj estas nomataj Tapuyas 
kaj Tapoyes. 

(Fonto: Monda Cifereca Biblioteko de Unesko) 


ŝajne toleris ilin en ĉirkaŭaj arbaroj kaj 
montoj. Ĉirkaŭ 300 p.K. la tupioj invadis la 
regionon kaj okupis la marbordon. Rilatoj 
inter tupioj kaj karirioj ĉiam estis malpacaj. 

En la mezo de 16-a jarcento, karirioj 
atakis la tupiojn ĉe la nuna urbo Goiana, en 
Pernambuko, proksime de la unuaj 
portugalaj koloniaj vilaĝoj. 

La karirioj nomis sin "nhiho"/nji'ho/ en sia 
lingvo. La tupioj nomis ilin "vvoiana" /ŭo'jana/ 
(fremduloj) \ "tapuia" /ta'puja/ (fremd- 
lingvanoj) aŭ "kiriri" /kiri'ri/ (mutuloj). El la 
lasta vorto, portugaloj nomis ilin "cariris" 
/kari'ris/. 



Tipa artefarita kavo de karirioj. 


Tuj poste, Nederlando invadis la Brazilan 
Nordorienton kaj sendis ambasadorojn al la 
karirioj, ĉefe por aĉetado de lumigila oleo. 

Post kiam Portugalio venkis Nederlandon, 
la reganta patrinreĝino Don Luisa ordonis 
ataki la kaririojn, ĉar ili estis aliancanoj de 
Nederlando. Portugalaj trupoj estis venkitaj 
ĉe la nuna urbo Crato, en Cearao, kaj la 
regantino devis agnoski la karirian ŝtaton sub 
la "reĝo" Jandui. 


1 El la kariria vorto "vvoiana" venis la nomo de la nuna 
urbo "Goiana". (RR) 

Kaririujo evidente 
ne estis vera regno, 
kaj Jandui estis nur la 
triba ĉefo, do li ne 
sukcesis unuigi 
kaririojn por rezisti eĉ 
al malgranda portugala 
kolonia armeo. Militoj 
daŭris sesdek jarojn, 
ĝis la fina venko de 
portugalaj kolonianoj 
sub la komando de 
Teodosio de Oliveira 
Ledo. 

Karirioj, kiel 
venkitoj, estis 
sklavigitaj kaj miksitaj 
kun afrikaj nigruloj 
precipe en salaj 
minejoj, kaj ili havis 
komunan destinon de 
afrikanidoj ĝis la fino 
de 19-a jarcento. 


Lingvo 

La kariria lingvo apartenas^ al la 
lingvotrunko w Makro-Je" (Granda-Ĵeo), sed 
en izolita lingvofamilio. Hodiaŭ ĉirkaŭ dek 
homoj, ĉiuj filologoj, konas ĝin pasive, kaj 
neniu aktive. Pastroj Bernardo de Nantes kaj 
Luiz Vicencio Mamiani verkis tri librojn en tiu 
lingvo: du katekismojn kaj unu gramatikon. 
Tiuj libroj kaj loknomoj el la kaririaj lingvoj 
estas la precipaj fontoj por la konado de la 
lingvo. 

Oni pensas, ke la kariria lingvo havis du 
ĉefajn branĉojn: la nordan, kiu enhavas 
fonemon /o/ kiel teman vokalon en la 
plejmulto da vortoj; kaj la sudan, kun tema 
vokalo /e/. Ekzemple, en norda branĉo oni 
diris "bodo congo" (la bona akvujo), kaj en la 
suda "bodo conghe". Bedaŭrinde, oni ne 
konas detale la nordan branĉon, ĉar la 
postrestantaj tekstoj apartenas al du 
dialektoj de la suda branĉo, kaj oni povas 
rekonstrui nur kelkajn trajtojn per lingva 
komparado de loknomoj. 

La du sufiĉe bone konataj dialektoj, ĉiuj el 
la suda branĉo, estas la Dzubukua, danke al 
Pastro de Nantes, kaj la Kippea, danke al 
pastro Mamiani. Krom tiuj, oni konas nur la 
nomon kaj malgrandan liston de vortoj de du 
aliaj dialektoj: la Kamuru kaj la Sabuja. 

La kariria lingvo, kiel plejparto de la 
indianaj lingvoj, ne havas numerojn post la 
numero tri por indiki nombrojn. Vere, ili 
havas nur vorton por "unu" ( bihe ), "du" 
( wachani ) kaj "tiu kiu ne estas du" 
( vvachanidikie ), pli ol tri, oni diris "proh" (tro) 


kaj " cruby" (multo). 

Tiel kiel ankaŭ aliaj brazilaj indiĝenaj 
lingvoj, en la kariria, verbo tute ne varias, eĉ 
ne laŭ tempo. Por indiki tempon, oni uzu 
adverbon aŭ sufiksojn kiuj signifas "eks-", "- 
int" aŭ "ont-" post la substantivo, ekzemple: 
"dicotori" signifas "rabisto", " dicotocriri" 
estas "eks-rabisto" aŭ "rabinto" kaj 
"dicotoridl ", kiu signifas "rabonto". 

La kariria lingvo ne havas genron kaj eĉ 
ne nombron. La pluralon oni indikas per la 
sufikso "-a", kiu formas la kolektivon: 
"nhiho" (karirio), "nhihoa" (la aro de la 
karirioj). Vidu kelkajn ekzemplojn: 


a) Bodo mo era 

= la akvujo estas en la domo; 

b) Bodo conghe mo era 

= la bona akvujo estas en la domo; 

c) Bodoa mo era 

= la akvujaro estas en la domo; 
ĉ) Bodoa conghe mo era 
= la bona akvujaro estas en la domo. 

d) Wachani bodo mo era 

= du akvujoj estas en la domo. 

e) Bodocriri mo era 

= la eks-akvujo (rompita akvujo) estas en la 
domo; 

f) Bodoridi mo era 

= la estonta akvujo estas en la domo. 


Religio 

Oni tre malmulte scias pri la kariria religio. 
Oni scias nur pri ĝiaj aspektoj komdamnitaj 
de la du pastroj. 

Oni scias, ekzemple, ke ili havis ritojn por 
prezentado de bebo, en kiu ili oleis la 
infanetojn per porka lardo, kaj ili banis ilin 
per maiza biero. Tio skandaligis la pastron 
Mamiani, kiu rigardis tiun riton tre simila al la 
kristana bapto. Ili ankaŭ oleis la mortintojn, 
kaj ili havis pekkonfeson. Tio skandaligis la 
pastron de Nantes. Ŝajne ili ne havis ritojn 
por geedziĝo. 

Oni konas la nomon de tri "dioj": Badze, 
VVanaguidze kaj Politan, cititaj de pastro de 
Nantes, kaj la nomon de la "demono" Nhiwo. 
Kredeble, la "dioj" cititaj de la pastro estis 
homaj herooj, kaj la "demono" estis la 
personigado de la malsano. 

Djalma Pessata 



UNIVERSALAJ KONGRESOJ DE ESPERANTO 

1914 

10-a Universala Kongreso de Esperanto 


ĈI TIU KONGRESO NE OKAZIS PRO LA KOMENCO DE LA UNUA MONDMILITO 



Gi estus... 


Loko: Parizo, Francio 

Dato: de la 2-a ĝis la 9-a de aŭgusto 1914 

Aliĝintoj: 3739 


Teatraĵoj planitaj 


► Georges Dandin, de Moliere; 

► Pro Malsato, de Tristan Bernard; 

► Sokrates, de B. Richet. 


"La 1-an de aŭgusto oni (...) malfermis la akceptejon en 
Gaumont Palace ; kaj vidante, ke oni ornamis la tribunon per 
kreskantaj floroj, miaj dubemaj antaŭpensoj kvietiĝis, kaj mi 
ĝojiĝis je la certiĝo, ke nia kongreso do malfermiĝos la 
proksiman tagon." 

(...) "Certe neniu alia kongreso kapablus prezenti al siaj anoj 
tiel elegantan, grandiozan kaj tamen komfortan kunvenejon." 

(...) "Sed tute alie ĉio okazis! La laboro de la komitatanoj, 
tage kaj nokte jarlonge, nun, kiam oni staris antaŭ la celo, kiam 
ĉio estis preta, kaj preta je la ĝusta horo - tiu laboro nun estis 
brute renversita." 


Astrid Rybo 



Bibliografio: Esperanto-raporto de Dana Esperantista Ligo, 
1-a jarkolekto, aŭgusto-septembro 1914. N-ro 9-10. 

UNIVERSALAJ KONGRESOJ DE ESPERANTO 


1915 

11-a Universala Kongreso de Esperanto 



Loko: San-Francisko, Usono 

Dato: de la 22-a ĝis la 29-a 
de aŭgusto 1915 

Aliĝintoj: 163 

Pro la unua mondmilito nur tre malmultaj 
eŭropanoj povas veni al tiu kongreso, 
kompreneble pli amerika ol universala. El 
Eŭropo partoprenis neniu delegito krom 
rusa vojaĝanto, sed kelkcentoj da 
Esperantistoj el Kanado kaj Usono tie 
kunvenis dum la Monda Ekspozicio, kiu 
samjare okazis tie. 


La 11-a UK ĉefe temis pri: 

Kiel organizi la fortojn de la esperantistaro post la fino de la eŭropa milito? 

La kongreso voĉdonis deziresprimon, ke UEA tion entreprenu sin turnante al ĉiuj naciaj societoj 
el sia sidejo en la ekstermilita Svislando. 


Teatraĵo Prezentita 


► Perfekta Kuiristino (Le gourmand ou La parfaite cuisiniere.), unuakta komedio de Blanche 
Hentsch, tradukita el la franca lingvo de Maria Milsom. 


Fjodor Postnikov 

Fjodor Postnikov (1872-1952), ruso, poste usonano, estis frato 
de la fama rusa esperantisto Aleksandr Postnikov. Li estis 
prezidanto de la unua oficiala Esperanto-Asocio Espero (1897- 
1899), en Petrograd (Rusio). 

En la jaro 1906 li publikigis la unuan lernolibron por japanoj. 
Tie sur unu el la paĝoj estas presita portreto de Postnikov kun 
la subskribo: "Patro de Esperanto-movado de Japanio." 

En la jaro 1915 li organizis la 11-an internacian Esperanto- 
kongreson en San-Francisko kaj publikigis esperantajn 
ĉiutagajn ĵurnalojn -"Ekspozicio en Panamo" kaj la fama 
"Pacifika Espero". 


★ 

La muzo Erato 


Iufoje, la muzo Erato tediĝis pri poemoj. 
Jes, tediĝo povas okazi ankaŭ al dioj. Fakte, 
Erato estis unu el la tri ĝemelaj fratinoj- 
muzoj, kiuj okupiĝis pri poezio. Kaj kvankam 
poezio estas la plej grava el ĉiuj artoj, tamen 
tri feinoj-diinoj, kiuj laboras pri la sama fako, 
ŝajnas kelkfoje troigo; ĉu ne? Kaj kvankam 
la tri ĝemeloj amegas unu la alian... tamen 
kelkfoje ja estas embarase, kiam ili akre 
malkonsentas pri la konsiloj, kiujn ili donas al 
homoj! Zeŭso, la patro de la muzoj kaj 
ankaŭ la reĝo de ĉiuj dioj, volis solvi la 
problemon kaj tial estis antaŭlonge decidinta, 
ke la tri ĝemelaj fratinoj dividu sian laboron 
tiel: unu okupiĝu nur pri ampoemoj, unu nur 
pri rakontpoemoj kaj unu nur pri 
koruspoemoj. Kiel li diris, tiel la fratinoj faris. 
Sed... juĝu vi mem: ĉu eblas verki poemon, 
en kiu temas NUR pri amo, evitante iun ajn 
aludon pri la eventoj, kiuj influis tiun amon? 
Ĉu oni povas imagi poemon, kiu taŭgus NUR 
por korusa deklamo kaj neniel taŭgus por 
silenta legado aŭ por la deklamo de unu sola 
aktoro? Kaj pensu, kiom stulta estus 
rakontpoemo, se oni klopodus enigi en ĝin 
neniun vorton pri amo... Ne, la granda Zeŭso 
ne solvis la problemon, ĉar fakte la tri muzoj 
de poezio daŭre laboris kune, ofte 
malhelpante unu la alian. 

Ne mirige do ke Erato, la muzo kiu kutimis 
inspiri la homojn pri ampoemoj, tediĝis 
kelkfoje. Ŝi opiniis (kaj tute prave!), ke 
ampoemoj ne malaperos el la mondo ĝis ŝiaj 
du ĝemel-fratinoj daŭrigos sian diligentan 
laboron. Ŝi iris al Zeŭso kaj petis por si alian 
laboron. 

— Kion vi ŝatus fari? — demandis Zeŭso, 
kiu amis siajn filinojn kaj ĉiam klopodis 
kontentigi ilin. 

Erato jam preparis sin por tia demando 
kaj tuj donis la antaŭpensitan respondon: 

— Kara patro kaj mastro, mi delonge 
opinias, ke la mondo de homoj estas tro 
griza kaj enuiga. Mi ŝatus aldoni kolorojn kaj 
belajn artecajn formojn al la mondo. Mi ŝatus 
instrui la homojn pri desegnado, skulptado, 
mozaikado... t.e. pri ĉiuj vidartoj. 

Sulkigis sian frunton Zeŭso kaj suspiris. 
"Uf, tiuj tro dorlotitaj filinoj ne konas limojn 



Erato - muzo de la poezio. 


pri siaj pretendegoj..." — li pensis. Sed li tuj 
devis konfesi al si mem, ke distribui la saman 
faklaboron al tri junaj kaj plenenergiaj feinoj- 
diinoj ne estis tro saĝe de sia parto. Kaj 
fakte, pli belaspekta mondo de homoj povus 
esti agrabla ankaŭ por liaj okuloj... Fin-fine 
Zeŭso konsentis. 

Erato revenis hejmen sur la monton de 
muzoj kaj fariĝis la muzo de vidartoj. 

Ho, kiom bela ekaspektis la tuta Tero, 
post tiu ĉi evento! Iom post iom, la homoj 
komencis pentri siajn domojn, vestaĵojn, 
potojn, ĉaretojn... Belaj brilkoloraj statuoj 
ekornamis la urbojn kaj vilaĝojn kaj la 
infanoj ekludis per ĉarmaj pupoj kaj aliaj 
ludiloj... La homoj ĝojis, la dioj ĝojis 
spektante la homaron vivantan... kaj inter la 
dioj, la plej kontentaj iĝis la muzoj. Ĉar nun, 
en la freŝpentritaj domoj kaj freŝornamitaj 
parkoj, oni pli ofte kaj pli bele muzikis, 
dancis, poemis, aktoris... Eĉ Zeŭso ridetis foj- 
foje, kvankam ombro de maltrankvilo 
videblis en liaj okuloj, kiam li rigardis la 
novaspektan Teron. 

Kaj jen unu tagon okazis, ke iu bona 
seninfana virino, kiun Erato aparte amis kaj 
helpis, muldis kaj pentris belegan argilan 
pupon, kvazaŭ veran bebon. Multajn jarojn 
la virino estis petinta al la dioj, ke ili donu al 
ŝi infanon, sed la dioj rifuzis ŝian peton, pro 
kialoj, kiujn ni, homoj, ne komprenas. Kaj 
nun, la virino tiom ekamis la argilan bebon. 

ke ŝi freneze kisadis ĝin, karesadis kaj 
alparoladis ĝin, kvazaŭ ĝi estus vivanta 
bebo... Erato mem, por plezurigi sin, estis 
influinta tiun frenezan amon al la virino. Nun, 
kiam ŝi plenumis sian kapricon, la muzo 
povus ĉesi la ludon. Sed Erato estis stranga 
muzo, kiun eĉ Zeŭso ne kapablis tute 
kontroli... Ŝi estis jen kruela, jen kompatema, 
jen kruela kaj kompatema samtempe... 
Evidente, Erato estis kortuŝata de la granda 
amo de tiu virino al la pupo. Erato do decidis 
plenumi ŝian frenezan peton: ŝi permesis al 
la virino enigi vivon en la pupon, per kiso. 

Kiam ordinara mortebla virino enigis vivon 
en pecon de argilo, la tempo haltis kaj la 
ĉielo ektremis. 

— Fulmotondrojn!! — ekkriegis Zeŭso. — 
Mil fulmotondrojn!! 

Ekbrulis la ĉielo kun bruego, vulkanoj 
ekelsputis lafon, kaj griza cindro kovris la 
Teron makulante la ĵus plibeliĝintajn urbojn 
kaj vilaĝojn. Dume, ĉiuj dioj tremis petante 
la grandan Zeŭson trankviliĝi. Surgenuiĝinte, 
plorante, Erato pardonpetis ĉe la piedoj de 
sia patro. Per subita movo, Zeŭso prenis la 
orajn buklojn de sia plej amata filino por 
deŝiri ilin... Ho ne, ne! Li ne kapablis vidi 
larmojn en tiel belaj okuloj... La fascino, kiun 
Erato inspiris al sia patro, estis mistera eĉ 
por ŝi mem... Pli forta ol la forto de la plej 
potenca dio estis tiu fascino. Zeŭso demetis 
la manon. Li mildiĝis. 

— Sufiĉas. — li diris — Mi pardonas ĉion. 
Sed mi volas, ke neniam plu okazu, ke 
simpla homo ricevu dian potencon sen mia 
konsento. Ĵuru! Ĉiuj ĵuru! 

Kaj ĉiuj dioj ĵuris, ke neniam simila afero 
okazu plu. 

Zeŭso decidis tiutage, ke Erato refariĝu 
muzo de ampoezio kiel antaŭe. Neniu 
aŭdacis kontraŭdiri lin. 

Zeŭso ordonis al la Patrino de la Muzoj, igi 
ĉiujn homojn kaj diojn forgesi pri tiu okazaĵo. 
La Patrino de la Muzoj, la maljuna feino de la 
memoro kaj forgeso, forviŝis tiun historion el 
la mensoj de ĉiuj. Ŝi petis al la Muzo de la 
Historio deŝiri el sia kajero la folion, sur kiu ŝi 
estis skribinta pri ĉi tio. Kaj la Muzo de la 
Historio obeeme faris tion, ĉifonis la paperon 
kaj forĵetis ĝin en krateron de vulkano. 

Tiu papero fariĝis cindro, la cindro parolis 
al vento, la vento parolis al kolombo kaj la 
kolombo estas ĝuste mia fidela kolombo, kiu 
alportas al mi ĉiujn rakontojn. 

Mi suspektas, ke la vento neniam forgesis 
tiun rakonton kaj ĝi neniam tute prisilentis 
ĝin. Ĉar ankaŭ niatempe estas homoj kiuj 
pentras kaj skulptas... kvazaŭ ili volus enŝovi 


vivon en nevivantajn aĵojn... kvazaŭ 
neobeema kaprica feino kaŝe inspirus ilin... 
kvazaŭ tre tolerema dio ŝajnus ne rimarki la 
malobeemon de sia amata filino... 

Sed tiuj estas nur miaj personaj konjektoj, 
kompreneble... 

* 

Roger Gotardi 


La leporo kaj la rano 


Omaĝe al mia forpasinta 
avo Antonio Gotardi 


Iam, antaŭ multaj kaj multaj jarmiloj, la 
bestoj scipovis paroli. 

En tiu praa tempo, vivis en praarbaro 
nekalkulebla nombro da bestoj, el ĉiaj 
specioj. Ĉiuj ili vivis amike kaj harmonie, 
krom la individuista kaj sinflata leporo, kiu 
vantadis, ke ĝi estas la plej rapida kaj kur- 
lerta el ĉiuj bestoj de la praarbaro. 

Se iu kritikis ĝin pro ĝia fikonduto, la 
leporo kutime defiis la kritikanton vetkuri, 
por pruvi sian tiel prifieratan superecon; la 
malvenkinto kaj ties tuta specio devus 
kapklini kaj submeti sin al la jugo de la 
venkinto. Tiel, timdube pri sia sukceso, 
ankoraŭ neniu besto iam akceptis la defion, 
nek trovis rimedon lecioni al la fanfarona 
leoporo. 

Sed venis tago, kiam malgranda rano, 
tute laca pri la fileporo, aŭdacis defii ĝin je 
ekzakte samaj kondiĉoj. 

— Akceptite! — tuj jesis la mireganta leporo, 
kiu pludire elarogantis — Mi povus atendi 
ĉian ajn beston por kurdefio, krom iu naŭze 
humidhaŭta rano, kia vi! 


— Haha! Vere ridige! Tiuokaze mi atendados 
vin flosante mansubkape kaj ventr-al-ĉiele 
sur la river-golfeto! — impertinentis la leporo 
ankoraŭfoje — Sed kiel mi scios, ke vi estas 
ja kuranta? Min ĉiuj vidos, sed vin... — 
demandis la leporo. 

— Nu, vi rajtas kiam ajn voki min, kaj tiam 
mi respondos. Laŭ mia kvako vi povos 
mezuri la distancon, kiu apartigas min de vi. 

— Certe! - konsentis la leporo. 

Interkompreninte sin reciproke, la leporo 
kaj la rano estis pretaj por la defio. 

Je la akra ĉirpo de cikado, la leporo sin 
pafis for tra la senobstakla kurkampo, dum la 
rano zigzage pelis sin eksalte en la unuan 
arbetaĵon, antaŭsignante venkotecon. 



La spektanta bestaro jam malesperis kaj 
vekriis. 

Sed jen la superruza rano ekrealigis sian 
mir-ideon: tra la tuta apudrivera vojeto, post 
ĉiu arbetaĵo, vice kolektiĝis po unu rano, kiu, 
je la kvako de la ĝisatingonta, forsaltadis al 
la sekva, kaj tiel plu... ĝis la alvenpunkto. 

— Rano? — kontrole demandis la leporo. 

— Kvak! — de antaŭe responde blekis la 
rano. 

La leporo streĉis ĉiujn siajn muskolojn kaj 
redemandis: 


Preferinte ne rebati, la humila rano 
ekparolis pri la defi-detaloj kaj post nelonge 
saltetis for, jam mense ŝpinante sian 
mirindan planon. 

En la difinitaj tago kaj horo, la rano kaj la 
leporo staris unu kontraŭ la alia en la antaŭe 
akordita loko, kiu jam disbleke tumultis: 
aŭdiĝis muĝoj, henoj, bojoj, mekoj, kveroj 
kaj iaoj; gruntoj, hurloj, beoj, kriĉoj, 
kokerikoj kaj miaŭoj; zumoj, pepoj, klukoj, 
ululoj kaj rukuloj; kaj aŭdiĝis pluraj kaj 
pluraj aliaj blekoj; nur kvakoj ne aŭdiĝis... 

Kaj jen la best-amaso silentiĝis, por 
aŭskulti la interparolantojn: 

— Mi cedas, ke vi konkursu tra la kurvojo ne 
kovrita de vegetaĵoj. Mi, male, trakuros la 
densan veprejon apud la riverbordoj — firme 
diris la rano kun disbrilo en la okuloj. 

1 Adapto de rakonto parole rakontita de mia avo al siaj 
gefiloj. (RG) 


— Rano? 

— Kvak! — refoje respondis la rano. 

— Ĉu?? — malkredis la malvenkanta leporo. 

— Kvak! Kvak! — reblekis la rano, pli 
distanciĝinta. 

La leporo klopodegis alsprinti, sed ŝajnis 
al ĝi, ke ju pli ĝi urĝigas sin, des pli antaŭe 
kaj venkanonce sonis la intermitaj kvakoj de 
la rano. 

Fine, spirhalte alvenis, kiel dua, la 
hontoverŝa leporo, kiu falis elĉerpita, ne 
antaŭ ol ekvidi ranon brustoŝvele sidantan 
surborde de la rivero. 

Ekde tiam, ĉiuj bestoj de la praarbaro 
povis vivi tute en paco, inkluzive de la 
leporo, ĉar la venkinto ne postulis sian 
vetgajnaĵon. 

Paradizero en infero 


Eduardo Novembro 


— Surprize!!!... 

Per ĉi-ekkrio, la salono tuj heliĝas tutplene 
pro eniro de la ĵusalveninto, restigante lin 
vidalvide antaŭ aro da ridetantaj vizaĝoj, kiujn li 
plezure ekrekonas unuope. Vera surprizo ja estas 
trovi sin ĉirkaŭita de tiom da amikoj 
interdisputantaj brakumojn al li. 

— Bonvenon, bonvenon, Pako!!... Estu 
bonvena, plej karega!!!... 

— Via reveno sincere feliĉigas nin ĉiujn tre 
multe!!!... 

Konfuzo estiĝas ene de li mem pro tia 
neatendita akceptado post pli-malpli kvinjara 
foresto. 

— Rakontu!... Kiom da malamikoj vi mortigis 
en tiu damninda milito!... RakontuM... 

Scivolemo speguliĝas sur ĉiuj viraj kaj virinaj 
vizaĝoj. Li rigardas longe unu post alia por 
certiĝi, ĉu maljuniĝintaj trajtoj intertempe 
faltskulptis iun facion. 

— Ni avidas la historion pri via partopreno en 
la granda milito, kiun Libermondo finfine venkis 
kontraŭ Despotlando. 

— Ĉu vi vundiĝis, aŭ multe suferis kiel 
militkaptito? Ĉi tie oni oficiale sciigis, ke vi estis 
enkarcerigita en unu el tiuj ja mondvaste fifamaj 
koncentrejoj. Ni estas volemaj aŭdi pri via tiea 
travivado, kiaj estis viaj malpacaj elprovoj... 
Kiom vi eltenis...! 

Pako rigardas ilin, denove kun miro, kaj tiam 
estiĝas lia vico surprizi la amikojn: 

— Kiel vi jam scias, mi estis arestata tuj post 
la unuaj operacoj, sed mi suferis preskaŭ nenion! 
Mi fartis eble pli bone ol ĉiuj vi tie ĉi. Mi eĉ riskas 
aserti, ke mi feriis en Edeno... Jes, vera 
paradizero, tiu loko perdita meze de Arjanujo... 
aŭ pli bone, Despotlando!... 

— NeeeeeMM!. Ne ŝercu, amikoM... Temas 

pri serioza afero!!!!... 

— Jes ja, vere!... Mi spertis vere idilian 
aventuron! 

— Ne eblas!... Rakontu la veron! 

Tiuj starintaj eksidas laŭeble, mutsilentaj — 
ĉemane la pokaloj de la celebranta ĉampano — 
gape atentemaj al liaj paroloj. 

— Ĉu vi ne kredas? Vi volas la veron, ĉu ne? 
Do aŭdu bone... jen la vera vero! 

* * * 

Tra vastega kazerno la odoro de nelavitaj 
korpoj estas naŭza, preskaŭ neeltenebla. Tien 
apenaŭ enpenetreblas la rasla spirado kaj la 
flustrado. Centojn da militkaptitoj atenteme 


kontrolas — per aŭtoritatumaj rigardoj — 
soldatoj kun surŝultre portata fusilo, marŝantaj 
tien kaj reen, inter la vicamasoj da pajlaj tabul- 
litaĉoj. Iu gardisto alproksimiĝas al unu el la tie 
sterniĝantaj tiuloj, kaj lin ordonas: 

— Leviĝu kaj akompanu min! 

Pako dubmiene rigardas la alian antaŭ ol 
moviĝi. 

— Hastu!... Hastu!!! 

Jam nesufiĉe spiranta pro malbona kaj 
malabunda nutraĵo de post du jaroj en tiu 
abomeninda koncentrejo, leviĝado ne estas por li 
facila movo. Pro tia lanteco la soldato plilaŭtigas 
sian ordonon: 

— Hastu!!!... Hastu!!! La superulo ne povas 
atendi pigrulojn! 

La kaptito, iom lame, sekvas malantaŭe, 
renkonte al suboficiro sidanta ĉe skribotablo. Ĉi 
tiu malestime lin rigardas kaj informas: 

— Ekstere vin atendas du el niaj soldatoj, por 
eskorti vin ĝis ia laborloko... — kaj kun sarkasma 
ridaĉo — La laboro liberigas!!!... Iru! TujM 

Nefideme, timeme, kurbigita, li akompanas la 
gardistojn ĝis ne fora kampara vilaĝo, kaj plu tra 
ĝiaj stratetoj. Unu el la soldatoj premas 
sonorilbutonon ĉe doma pordo, kiu baldaŭ 
malfermiĝas, aperigante pezaspektan 
mezaĝulon. 

— Dankon, soldatoj. Mi atendos vin denove je 
la difinita horo. — kaj preskaŭ senpaŭze, al la 
arestito — Post via laboro ĉi tie, vi reiros 
koncentrejen por tie dormi. — kaj per mana 
gesto lin kondukas — Envenu! Ĉi-tien, bonvolu! 

Ili iras al budo starigita meze de ĝardeneto 
malantaŭ la loĝejo. Tie, pelmele sur bretoj, 
ŝrankoj kaj eĉ surplanke dismetiĝas pluraj centoj 
da ĉiuspecaj radiaparatoj. 

— Plejparto el niaj teknikistoj heroece batalas 
en tiom da frontoj kontraŭ la malamikoj de nia 
patrio, ke ili mankas ĉi tie. Inter pluraj metioj, 
ankaŭ por ripari multajn difektitajn ekipaĵarojn, 
jam superstokantaj ĉi-tiun deponejeton. 
Aliflanke, ĉar nia popolo volas aŭskulti raportojn 
pri niaj venkoj, mi komisias al vi, ĉar vi estas 
fakulo — laŭ tio kion oni informis al mi — la 
riparadon de ĉiuj ĉi radiaparatoj. Ĉu vi jam sufiĉe 
bone scipovas nian lingvon por kompreni, kion 
mi ĵus diris? 

Pako kapjesas. Malgraŭ ordonemaj, la alies 
paroloj estas kvietaj, pri kio li jam de longe estis 
dekutimiĝinta. 

— Atentu, ke la milita situacio ne ebligas ian 
ajn pagon, sed vi estos pli bone nutrata ĉe ni ol 
en la koncentrejo. Do, kondutu bone, kaj ni ne 
traktos vin kiel malamiko... Ĉu mi povas kalkuli 
pri vi? 

— Vicpecoj kaj diversgrada drataro estos 
necesaj. Taŭgajn laborilojn vi posedas, ĉu ne? 
Poste nur laŭbezone, sed... ĉu indas? 

— Endas! — seka repliko — Jen via tasko, kaj 

vi estas bonŝanculo, ĉar ni bezonas vian sperton. 

— Sed kio okazos, post kiam vi ne plu 
bezonos min? 

La alia okulmezuras la kaptiton de supre 
malsupren, kaj fiere respondas: 

— Kvankam malamikoj pro malfeliĉaj 
cirkonstancoj, tio ne signifas maldankemon 
miaflanke. De nun vi laboros ĉe ni. Mia familio 
konsistas el tri homoj, nome mia edzino Mariana, 
mia filino Greta kaj mi mem Oktavio. Krom 
butikisto mi estas vilaĝestro! Do, eklaboru! 

Kune kun tiom da radiaparatoj, Pako tie 
restas plurajn horojn. Ne tro malfacile li riparas 
la unuan, agordas ĝin, kaj tuj eksonas muziko. 

— Spertulo pri tio vi ja estas, sendube... — 
ina voĉo aŭdigas sin de malantaŭe. — Jen via 
tagmanĝo, espereble pli bona ol tia de la 
koncentrejo. Mi estas Mariana, la edzino de la 
vilaĝestro! Bonan apetiton! 

Li stariĝas iom embarasita, dankas, kaj 
bonedukite volas sin prezenti: 

— Mi estas... 

— Pako... mi jam scias... — kaj ŝi foriras sen 
plia vorto. 

Je la difinita horo du soldatoj atendas fronte 
al la pordo kaj lin rekondukas al la koncentrejo. 
Tiel ripete okazas ĉiutage dum semajnoj, ĝis... 

— Ekde hodiaŭ ni fidos vin por iri kaj reveni 
tutsola. La uniformon de kaptito vi daŭre uzos, 
kaj ne aŭdacu fuĝi, ĉar vi ne eskapos! — lin 
avertas la koncentreja sub-oficiro. 

Ne ĉiuj difektitaj riceviloj estas tiel facile 
ripareblaj, kiel la unua; plie, longedaŭra estas 
ekhavigo de vicpecoj kaj aliaj riparo-materialoj. 
Tiam nenion alian li povas fari krom atendi... 
atendadi... Do li havas sufiĉe liberan tempon por 
aŭskulti radielsendojn el ambaŭ flankoj de la 
multmortiga konflikto, kaj resti bone ĝisdatigata 
pri ĝiaj sangaj evoluoj. 

"Ĉi tie milit-novaĵoj el Libermondo. Plia venko 
en la nordokcidenta fronto. Niaj trupoj, ne 
suferinte iun ajn viktimon, sukcesis elpeli plurajn 
malamikajn batalionojn, kaŭzante al ili 
nekalkuleblajn perdojn." 

"La armeoj de Arjanujo avancas ĉiuflanken 
kaj disvenkas nenombreblajn malamikajn 
soldatojn. Niaj aviadiloj sukcese bombardis kaj 
detruis industriajn instalaĵojn en la tiel nomata 
Libermonda teritorio." 

Ian tempestan nokton, pro danĝeraj inundoj 
sur la ĉirkaŭaj vojoj, la vilaĝestro sciigas: 

— Mi ĵus ricevis telefonan permeson de la 
koncentreja superulo, por ke ĉi-nokte vi restu ĉe 
ni, kaj je mia respondeco tiel okazos ekde 
hodiaŭ. Do, helpu min instali en tiu deponejo 
soldatliton, kiun mi posedas, por ke vi dormu tie 
de nun. 

— Mi sincere treege dankas al vi! — elkore 
konfesas Pako. 



Antikva radiaparato de la tempo de la Dua Monda Milito 


— Mi esperas, ke ĉi tiu milito finiĝu, kaj ke ni 
ne plu estu malamikoj. Sed ne provu fuĝi, ĉar vi 
fiaskos. 

Ekstere la naturo, ribelinta kontraŭ la homoj 
en malpaco, ilin punskoldas per timegigaj 
tondroj, pluvtorento, kaj tial jen la enmarĉigo de 
kampoj kaj vojoj. Pako enlitiĝas kun feliĉa 
sinteno pro la komforto al li donita de tiu 
tempesto. Tamen enĉambra brueto lin atentigas 
por io stranga... Sed... milda mano lin 
malpermesas prilumi ĝin. 

— Kion!!!... — li ekkrias. 

- Ĉit!!! 

— Greta!!!... Kion vi volas, fraŭlino?! 

— Amori kun vi. 

- Ĉu?!... Sed... 

— Mi jam estas satega de tiom da milito, kiu 
ne plu finiĝas. Mia enamiĝinto pri ĝi entuziasme 
ne ĉesis paroladi, ĝis kuglo aŭdacis mutigi lin. Mi 
volas profiti de mia juneco antaŭ ol la samo 
ankaŭ min trafos. 

— Sed... 

— Mi ĝustatempe funebris lin. Ni ĝuu la vivon 
dum ni ĝin posedas... Ne poste! Malvarmiĝas 
ekstere, nun ni varmiĝu kune... Kaptu la okazon, 
ĉar oni ne scias, ĉu ĝi ripetiĝos! 

- Sed... 

— Ĉit!!! — kaj ŝi fermas lian buŝon per siaj 
forte premantaj lipoj... 

Ne plia "sed" estiĝas. 

Tagon post tago la mMito longiĝas, tamen 
ankoraŭ en foraj lokoj. ĉia disvolviĝo estas 
informata, en ĉi tiu vilaĝo, nur pere de la 
amaskomunikiloj, kiuj estas la maloftiĝantaj 
ĵurnaloj kaj precipe radielsendoj: 

"Ĉi-tie Arjanujo! Lastaj informoj pri la triumfoj 
de niaj armeoj: En ĉiuj frontoj niaj kuraĝbravaj 
soldatoj avancas ĉiam senhezite!" 

"Niaj transmaraj aliancanoj plifortigas la 
kontingentojn de siaj trupoj cele al kiel eble plej 
rapida milita venko de Libermondo!" 

Poiome la kunvivado de Pako ĉe liaj 

gastigantoj fariĝas rutina, preskaŭ hejmema: 
flanke de la riparo de difektitaj aparatoj, estiĝas 
ĝeneralaj konversacioj pri mastrumaj aferoj, kaj 
ĉiutagaĵoj, eĉ tutkuna aŭskultado de radielsendoj 
pri la nenombreblaj bataloj. Por malpezigi 
sinjorinon Marianan el penigaj laboroj, li serveme 
kunportas nutroprovizojn de najbaraj spicejoj. 
Krome, tio ebligas al li rutinliberajn promenadojn 
en la ĉikaŭaĵoj. 

Nur li plu manĝas sola, ĉar sidigi malamikon 
ĉe sian tablon, dommastro kia la vilaĝestro ne 
povas. La kaptito same daŭre kuŝas en la buda 
var-tenejo kune kun la aparataro, kaj... kelkfoje 
ankaŭ kun Greta. Simpla rutina travivado. 

Ankaŭ primilitaj novaĵoj fariĝas rutinaj: 
konkero de malamikaj ĉefredutoj... rezistoj... kaj 
forpuŝoj de trupaj atakoj plenigas la buŝojn de la 
anoncistoj; asertoj, kontraŭdiroj, traeteraj vorto- 
bataloj pri surteraj mortigaj interfrapiĝoj. 

Iumatene ekfulmo tondre eĥas tra la 
amaskomunikiloj: 

"Libermondaj trupoj ĵus invadis teritoriojn sub 
regado de Despotlando!" 

"La heroaj soldatoj de Arjanujo kuraĝe forpelas 
la invadantojn!" 

De ĉi-frazoj fragile pendas la vilaĝanaj 
esperoj, kiel strasoj de inaj orelloboj. 

Laŭmezure la informoj pri la milito iĝas pli 
kontraŭfavoraj, kaj kreskantaj zorgoj plie 
enŝoviĝas en ĉiujn animojn. Iom post iom la 
fiermienoj de la arjanoj malvigliĝas, iliaj 
rektigitaj dorsoj ekkurbiĝas, voĉoj iĝas malpli 
laŭtaj, kvazaŭ timantaj esti aŭdataj de la 
malamikoj. Je solidara kompreniĝo, eĉ la hundoj 
preskaŭ ne bojas, kaj iliaj vostoj kaŝiĝas inter 
siaj malantaŭaj kruroj. Kolektiva moralo svenas 
iom post iom, kaj^ ŝanĝiĝas al rezignacia 
nehaltigebla fatalaĵo. Ĉio perdita... 

— Kiom mi ŝuldas? — kun monbiletoj 
enmane, demandas Pako al la spicisto. 

— Ĉu por la vilaĝestra familio?... Ĉi-foje 
nenion... Ne plu valoras la peno... Ankaŭ porvi... 
Senpage prenu ion ajn viavole... Ne plu valoras 
la peno! 

Survoje ŝajnas al li, ke ĉio silentas, eĉ ne plu 
aŭdeblas la flirtsusurojn de la arbofolioj milde 
lulataj de venteto. 

Nenia surprizo estiĝas ĉe la mienoj de la 
domaj mastroj, antaŭ tia komplezo de la spicisto. 
Oktavio simple diras: 

— Ĉiam simpatia li estis... Ekde infanaĝo, kaj 
malgraŭ ĉiaj okazaĵoj en lastaj jaroj, ni ĉiam 
elkore restis amikoj... Li ja pravas... Ne plu 
valoras la peno... 

Ŝvebas en ĉies animoj ia humila akceptemo 
de fatala neevitebleco. Ne plu protestoj aŭ 
riproĉoj, neniel oni kverelas. Ne plu valoras la 
peno. La frazo estas senĉece ripetita... ĝis 
elĉerpiĝo: Ne plu valoras la peno!... Oni 
submetiĝas nekondiĉe... 

— Mi... Kelkaj aparatoj estas ankoraŭ 


riparendaj... Mi prenas de vi forpermeson... mi... 

— Ne foriru tuj; ne urĝas... ne plu valoras la 
peno... Sidiĝu ĉi-kune... Tio ne eblis antaŭe... 

— Sed... 

— Ho... ne surpriziĝu! Fakte ne plu valoras la 
peno... 

— Kial? Tion mi estis ripete aŭdanta de ĉiuj 
flankoj ... 

Oktavio rigardas al Pako, kaj klarigas: 

— Sidiĝu ĉi tien apud ni sursofe. Ekde nun ni 
jam ne estas malamikoj. Arjanujo baldaŭ ĉesos 
ekzisti, do ne plu regas la despotoj, kiuj kreis 
tian teniĝon. Ni jam komprenis, ke la rezistoj de 
niaj armeoj, forpelado de malamikaj trupoj, ktp., 
ktp., okazas nur en la amaskomunikiloj, ne 
surloke. Ĉion oni jam perdis... 

Li obeas, kaj hezitas en atendo de io svaga, 
nedifinebla. Sinjorino Mariana rompas lian 
nedecidemon: 

— Sur via lito kuŝas ordinare civila kostumo, 
kiun vi devos surmeti por anstataŭigi tiun 
uniformon de kaptito. Mi esperas, ke ĝi komforte 
alĝustiĝos al vi. 

Ŝia edzo aldonas: 

— Kaj jen fervoja bileto, kiu permesos al vi 
libere vojaĝi ien ajn en nia teritorio, prefere ĝis 
la limo kun Neŭtrolando. 

— Pardonu! Kio okazas? Mi ne komprenas. 

— Okazas nur... la baldaŭa finiĝo de la milito, 
la ĉesigo de ĉio, eble de nia vivo. Ne indas 
ŝajnigi, ke nenio okazas, ke nenio ŝanĝiĝis. Nur 
ne plu valoras la peno rezisti. Ĉio estas perdita. 
Do oni profitu la estantan momenton, sen 
kvereloj, sen zorgoj... pace... Neniu ja scias, kio 
venos tuj poste... Do hastu survoje al via patrio, 
renkonte al viaj familianoj, kaj bonŝancon por 
postvivantoj... ĉiuflanke... Sincere... 

— Nek vi, nek mi, okazigis tiun travivitan 
hororon. Ni la popolanoj mem ne estas 
malamikoj. Dum militoj ni ĉiam ludas rolon de 
statistoj, laŭokaze faligeblaj kvazaŭ ĉevaloj en 
filmoj de uestvakeraj rajdadoj. Tio estas fakte 
pruvita ĉi-momente en ĉi-tiu paradizero perdita 
meze de la monda infero... 

— Lasu vian adreson, kunportu la nian. Eble 
kaj espereble ni denove renkontiĝos en tute plej 
feliĉaj cirkonstancoj. 

Sekvantan matenon, post noktamora adiaŭo 
kun Greta, Pako iom nostalgie deiras de la 
gastiganta domo kaj vilaĝeto. 

* * * 

Ĉiuj aŭdantoj mienas ravitaj... nekredemaj. 
Pako finiĝas: 

— Jen la vera vero. Vi rajtas ne kredi. Nun al 
la ĉampano, ĉar tiun mi jam de longe ne 
gustumas. 

— Saluton al Paco!!! 

★ 

POLPO EN OLIVOLEO 

LAŬ FAMILIO SANTOS 



Joao Jose Santos 

"Ne manĝu tro, ne trinku tro, 
se vi volas manĝi kaj trinki longe." 


INGREDIENCOJ 

1 polpo ĉirkaŭ l,5kg-a 
1 granda ajlo 
3 litrodekonoj da olivoleo 


ANTAUPREPARO 

Lavu la polpon tre bone per akvo 
kaj vinagro, frotante ĝin 
intermane. 


Polpo ankoraŭ kruda. 


kelkajn tranĉetojn sur la supera parto por faciligi la kuiradon. 


KUIRADO 


Demetu ĝiajn okulojn kaj 
akson. 

Fortranĉu la 
pintojn el la 
brakoj. Faru 


la 




Ne demetu la ŝelojn el la ajleroj. 



Olivoleo. 


Atenton! Ne aldonu akvon nek salon! 

Metu la polpon en poton. Elŝeligu nur la 
eksteran parton de la ajlo, kaj pistu ĉiujn 
ajlerojn. Dismetu la pistitan ajlon en la 
poton. Verŝu la tutan olivoleon sur la 
polpon kaj la ajlon. 

Alĝustigu la kovrilon sur la poton, kaj lasu ĝin en malforta fajro 
dum 30 minutoj. 

Demetu la potokovrilon, turnu la polpon aliflanken, kaj lasu ĝin 
sur malforta fajro dum plus 20 minutoj. 

Tiam, piku ĝin per forko por ekscii, ĉu ĝi jam estas sufiĉe mola. 
Se ĝi ankoraŭ ne estas supla, lasu ĝin plus 10 minutoj. 

Atenton! Kiam ĝi estos supla, demetu ĝin el la poto. Ĝi ne 
perdu la haŭton. Se vi lasos ĝin pli da tempo sur la fajro, ĝi 
reduriĝos. 


KUN GI 

Servu ĝin kun boligitaj terpomoj kaj salato. La kuneco de 
altkvalita ruĝa vino reliefigos la guston de ĉi tiu plato. 

